Document ID: 32011D0407

SKLEP SVETA
z dne 6. junija 2011
o stališču Evropske unije v Skupnem odboru EGP glede spremembe Priloge VI (Socialna varnost) in Protokola 37 k Sporazumu EGP
(2011/407/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 48 v povezavi s členom 218(9) Pogodbe,
ob upoštevanju Uredbe Sveta (ES) št. 2894/94 z dne 28. novembra 1994 o ureditvah za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
ob upoštevanju predloga Evropske komisije,
ob upoštevanju naslednjega:
(1)
Priloga VI k Sporazumu o Evropskem gospodarskem prostoru (v nadaljnjem besedilu: Sporazum EGP) vsebuje posebne določbe in ureditve glede socialne varnosti, Protokol 37 pa vsebuje seznam odborov, v katerih sodelujejo države EGP, ki so članice Efte.
(2)
V Sporazum EGP je primerno vključiti Uredbo (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (2), Uredbo (ES) št. 988/2009 Evropskega parlamenta in Sveta z dne 16. septembra 2009 o spremembi Uredbe (ES) št. 883/2004 o koordinaciji sistemov socialne varnosti in določitvi vsebine njenih prilog (3) in Uredbo (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (4). Poleg tega je primerno vanj vključiti številne sklepe in priporočila Upravne komisije. Nadalje bi bilo treba spremeniti Protokol 37, in sicer da bi vključeval seznam odborov Upravne komisije za koordinacijo sistemov socialne varnosti, ustanovljenih z Uredbo (ES) št. 883/2004.
(3)
Prilogo VI in Protokol 37 k Sporazumu EGP bi bilo treba ustrezno spremeniti -
SPREJEL NASLEDNJI SKLEP:
Edini člen
Stališče Unije v Skupnem odboru EGP o predvideni spremembi Priloge VI (Socialna varnost) in Protokola 37 k Sporazumu EGP temelji na osnutku sklepa Skupnega odbora EGP, ki je priložen temu sklepu.
V Bruslju, 6. junija 2011

Labels: 0
18
15
5